Na osnovu Odluke o usvajanju Dinamičkog plana potreba za raspisivanje konkursa za izbor u zvanja na Univerzitetu u Sarajevu - Fakultetu zdravstvenih studija u akademskoj 2022/2023. godini, broj: 04-1-1887/22 od 09.09.2022. (Zaključak Upravnog odbora Univerziteta u Sarajevu, broj: 02-20-26-5/22) i Odluke o izmjeni i dopuni dinamičkog plana potreba za raspisivanje konkursa za izbor u zvanja broj: 04-1-2836/22 od 08.12.2022 (Zaključak Senata Univerziteta u Sarajevu, broj: 01-2-130/23 od 25.01.2023.), Odluke Vijeća Univerziteta u Sarajevu - Fakulteta zdravstvenih studija broj: 04-1-46/23 od 10.01.2023., saglasnosti Senata Univerziteta u Sarajevu broj: 01-2-23/23 od 25.01.2023., i saglasnosti Upravnog odbora Univerziteta u Sarajevu, raspisuje se

**KONKURS**

**za izbor u akademska zvanja**

**I Nastavnik u zvanje vanredni profesor za:**

1. Oblast „Laboratorijske eksperimentalne tehnologije“ – 1 izvršilac
2. Predmeti „Instrumentacija sa fizikom zračenja“ i „Obrada laboratorijskih podataka“ – 1 izvršilac, radni odnos do 50%

**IINastavnik u zvanje docent za:**

1. Oblast „Upravljanje vodom, hranom i ishranom“ – 1 izvršilac, bez zasnivanja radnog odnosa
2. Oblasti „Okolinsko zdravlje“i „Sanitarna inspekcija i metode sanitarnog nadzora“ – 1 izvršilac, bez zasnivanja radnog odnosa

Uslovi za izbor, u skladu sa članom 96. Zakona o visokom obrazovanju („Službene novine Kantona Sarajevo“, broj: 33/17, u daljem tekstu Zakon) / članom 112. Zakona o visokom obrazovanju („Službene novine Kantona Sarajevo“, broj: 36/22) su:

Za poziciju I1. vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama koje se nalaze u relevantnim naučnim bazama podataka, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija.

Za poziciju I2. vanredni profesor: proveden najmanje jedan izborni period u zvanju docenta, minimalno pet naučnih radova objavljenih u priznatim publikacijama nakon izbora u zvanje docenta, od čega su dva naučna rada objavljena u publikacijama indeksiranim u relevantnim naučnim bazama, objavljena knjiga, originalni stručni uspjeh kao što je projekt, patent ili originalni metod te uspješno mentorstvo najmanje dva kandidata za stepen drugog ciklusa/integriranog studija odnosno ekvivalenta.

Docent: naučni stepen doktora u oblasti za koju se bira, najmanje tri naučna rada iz oblasti za koju se bira objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti.

Dodatni uvjet za poziciju pod rednim brojem I 2. je da je kandidat zaposlen u nastavnoj bazi grupacije medicinskih nauka.

Kandidati su kao dokaz o ispunjavanju gore navedenih uslova obavezni priložiti

1. Popunjen i svojeručno potpisan Obrazac prijave na konkurs (Obrazac prijave na konkurs kandidati mogu preuzeti web stranici: www.fzs.unsa.ba) ,
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni, Rješenje o priznavanju visokoškolske kvalifikacije, ukoliko je ista stečena u inostranstvu, i drugu dokumentaciju o stečenom obrazovanju,
4. Dokaz o prethodno provedenom izboru u zvanje docent, za pozicije I1. i I2.,
5. Dokaz o uspješno obavljenom mentorstvu drugog ciklusa studija, u skladu sa Zakonom,
6. Dokaz o učešću u originalnom stručnom uspjehu kao što je projekt, patent ili originalni metod, u skladu sa Zakonom,
7. Dokaz o pokazanim nastavničkim sposobnostima u skladu sa Zakonom i Statutom,
8. Za poziciju pod rednim brojem I2. kandidat je dužan dostaviti dokaz o zaposlenju u nastavnoj bazi grupacije medicinskih nauka,
9. Drugi dokazi relevantni za izbor.

Kandidati koji konkurišu u izbor na dvije naučne oblasti ili na oblast i nastavni predmet, dostavljaju prijavu i dokumentaciju odvojeno za svaku oblast/predmet za koji konkurišu.

Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine.

Sva dokumentacija se prilaže u originalu ili ovjerenoj kopiji, koje se po okončanju konkursne procedure ne vraćaju kandidatima.

Ovjerena kopija dokumenta nema ograničen rok važenja, pod uvjetom da ni dokument čija je kopija ovjerena nema preciziran rok važenja.

Konkurs ostaje otvoren 15 dana od dana objavljivanja.

Prijave putem pošte (sa naznakom PRIJAVA NA KONKURS) dostaviti na adresu: Univerzitet u Sarajevu - Fakultet zdravstvenih studija, ul. Stjepana Tomića 1, Sarajevo.

Nepotpune i neblagovremene prijave neće se uzeti u razmatranje.